google/wiki40b huggingface dataset:
Paraegidium

Utseende

En liten til middelsstor (ca. 8 millimeter), litt avlang, matt, brunsvart skarabide. Antennene er 10-leddete. Hannen har en utvidet "snute" (clypeus) som er formet som en hylle der hjørnene stikker noe frem. Pronotum er grunt uthulet i midten, med en kraftig tann på hver side av uthulingen. Hunnen har litt oppbøyd forkant på hodet og en grunn grop midt på pronotum. Dekkvingene er hvelvede og rundede, med fine punktstriper og regelmessige rader av korte, lyse, oppstående børster. Beina er korte og kraftige, formen typisk for Scarabaeidae, rødlige på farge.

Levevis

ter kjent om biologien til disse billene. De voksne billene er flygedyktige.

Utbredelse

Arten lever i det østlige Sør-Amerika, i skogene langs atlanterhavskysten.
Kjellaug Steinslett

Kystfolket

Steinslett har skrevet romanserien Kystfolket som hun debuterte med den 9. juli 1996 på hennes egen 50-årsdag. Tidligere har hun skrevet flere noveller for ukeblader. I tillegg til serien om Kystfolket, har hun skrevet Kystfolkets kokebok med mange tradisjonelle retter fra Helgelandskysten som hører til romanserien. Inspirasjonen har i all hovedsak vært Helgelandskysten og Sjona, men også fra hva hun selv har lest i bøker.
Namdalens Aktie-Dampskibsselskab

Namdalens Aktie-Dampskibsselskab (NADS) var et norsk rederi som ble stiftet i Namsos i 1890, etter krav om bedre kapasitet og regularitet mellom Namsos og kystbygdene i Ytre Namdalen. Veiutbygging og noen steder fraflytting gjorde at mange av anløpsstedene utover 1900-tallet ble enten nedlagt eller erstattet med bilruter fra Fylkesbilene i Nord-Trøndelag. Namdalens Aktie-Dampskibsselskab tok i 1964 navnet Namdalens Trafikkselskap, og ble i 1969/1970 fusjonert med Namsos Dampskibsselskab til Namsos Trafikkselskap; de to selskapene hadde hatt felles disponent siden 1962.
The Amazing Race Australia 2

The Amazing Race Australia 2 var den andre sesongen av den australske realityserien The Amazing Race Australia. Serien er basert på den amerikanske serien The Amazing Race. Den andre sesongen fulgte elleve lag, alle bestående av to personer med en eksisterende relasjon, i et kappløp rundt om i verden. Hovedpremien i konkurransen er 250 000 AUD. Grant Bowler, programleder i den første sesongen, ledet også den andre sesongen av programmet.
Sesongen hadde premiere 8. juli 2014.
Politimennene Shane Haw og Andrew Thoday vant den andre sesongen av The Amazing Race Australia

Produksjon

Den 17. juli 2011, kunngjorde Seven Network at serien ville bli fornyet med en andre sesong.
Den andre sesongen av The Amazing Race Australia strakk seg 65 000 km gjennom ni land på fire kontinenter i løpet av 25 dager. Innspillingen startet 18. november 2011 og endte 13. desember 2011. Filippinene, India, De forente arabiske emirater, Tyrkia, Frankrike, Cuba og Canada ble besøkt for første gang i The Amazing Race Australia. Det var også første gangen Cuba ble besøkt i The Amazing Race-franchisen. Den amerikanske handelsforbudet mot Cuba har hindret den amerikanske versjonen til å besøke landet. Denne sesongen var den første av de internasjonale versjonene til å reise jorden rundt.
Denne sesongen introduserte et nytt element: The Salvage Pass. The Salvage Pass ble gitt til laget som vant den første etappen og er et hjelpemiddel som kan utøves på to måter. Laget kan velge om de vil starte neste etappe en time tidligere, eller å velge å redde laget som kom på sisteplass fra eliminering. I forbindelse med U-Sving, dukket det opp to nye vri. Den første vrien dukket opp i den fjerde etappen, og ble først brukt i den andre sesongen av den israelske versjonen. Lagene måtte stemme på det laget de ønsket som skulle bli U-Svingt. Laget som fikk flest stemmer, ble U-Svingt, og måtte gjør begge Veivalgsoppgavene. Den andre vrien, dukket opp i den femte etappen, og blir jevnlig brukt i den amerikanske versjonen; Anonym U-Sving (Anonymous U-Turn (kalt Blind U-Turn i den amerikanske versjonen)). I denne U-Svingen, kan laget som velger å utøve det, forbli anonyme. I tillegg ble Vikeplikt (Yield) for første gang introdusert i The Amazing Race Australia.
Under den fjerde etappen, ble Lucy & Emilia arrestert for å ha kjørt inn på kongelig eiendom i Dubai. De ble til slutt løslatt med en advarsel.

Cast

Søknadsfristen for denne sesongen endte 19. august 2011.
Denne sesongen inkluderte lag med eneggede tvillinger, aboriginske fettere, frisører og politimenn. I tillegg ble Sticky, som ble født uten venstre underarm, den første funksjonshemmede deltageren til å delta i The Amazing Race Australia.
Lucy & Emilia ble opprinnelig valgt ut til å delta i den første sesongen, men valgte å trekke i siste øyeblikk seg da moren deres ble syk like før innspillingen.

Markedsføring

Honda, Bing Lee og PUMP Water fortsatte som sponsorer fra første sesong. I tillegg ble Zuji Australia, et søsterselskap for Travelocity (som er hovedsponsor for den amerikanske versjonen), og Swisse Vitamins nye sponsorer for denne sesongen.
Lockheed Model 8 Sirius

Historie

Tilsammen 15 Sirius ble bygget i 1929 og 1930.
Den første og mest kjente Sirius ble kjøpt av Lindbergh og i 1931 ble ombygget til sjøfly Lindbergh og hans kone Anne Morrow Lindbergh fløy til det Fjerne østen hvor hun skrev en bok om sine erfaringer: North to the Orient. Flyet ble skadet i Hankou, Kina, da det ved et uhell kantret mens det ble firt ned fra hangarskipet HMS «Hermes» (med Lindberghs ombord) og måtte sendes tilbake til Lockheed for å bli reparert.
I 1931 gjennomførte György Endresz og Sándor Magyar en vellykket USA - Ungarn transatlantisk flyvning med en Lockheed Sirius 8A (HA-AAF), «Justice for Hungary».
I 1933 la paret Lindbergh ut igjen med sin Sirius, nå oppgradert med en kraftigere motor, en ny retningsbestemt gyro, og en kunstig horisont. Denne gangen skulle deres rute ta dem over nord - Atlanteren uten noe bestemt mål, men først og fremst for å se etter potensielle nye flyruter for Pan Am.
Under en stopp for tanking i Angmagssalik, Grønland, i et inuittområde ga eskimoene Sirius kallenavnet, «Tingmissartoq» eller en som flyr som en fugl. De fortsatte på flyturen og gjorde mange stopp i Europa, Russland, deretter sørover til Afrika, tilbake over det sørlige Atlanterhavet til Brasil og tilbake til New York på slutten av 1933, etter over 30 000 km og besøk i 21 land. Tusenvis av mennesker hadde gått ut for å hilse da de landet.
Flyet sto i American Museum of Natural History i New York fram til 1955, da eierskapet ble overført til National Museum of the United States Air Force i Dayton, Ohio. Det ble gitt til Smithsonian Institution i 1959, og satt på utstilling i National Air and Space Museum da det opprinnelige anlegget åpnet på National Mall i 1976.
Wisznice

Wisznice er en landsby nord i fylket Biała Podlaska, som ligger nordøst i Polen. Under første verdenskrig brant 90 % av byen opp, men ble bygd opp noen år etter hendelsen. Wisznice har vært en samarbeidspartner for Sveio kommune i flere år.
Wisznice ligger tre kilometer fra grensen til Hviterussland.
Fremmede guder

Fakta om filmen

I utgaven av American Cinematographer fra mai 1925 ble det opplyst at sjefsfotograf Victor Milner nærmet seg slutten med å filme Raoul Walshs The Prodigal Son. Antageligvis hadde den en slik tittel, fordi historien liknet på Jesus Kristus' lignelse om Den fortapte sønn fra Lukasevangeliet. I utgaven av American Cinematographer fra juni 1925 ble imidlertid filmen referert til under sin endelige tittel, The Wanderer, den samme som Maurice V. Samuels' skuespill.

Myrna Loy

En ukreditert Myrna Loy medvirker som én av jentene på bakkanalen.

Bevaringsstatus

En ukomplett kopi av filmen er bevart.
På egna ben

På egna ben er et musikkalbum med Carola, utgitt 28. november 1984. Albumet lå 5 uker på VG-lista og endte med 10.-plass som beste plassering.
Silkwood

Handling

Karen Silkwood (Meryl Streep) arbeider på plutoniumfabrikken Kerr-McGee i Oklahoma. Fabrikken skal levere en stor ordre, og ledelsen blir uforsiktig med sikkerhetsrutinene. Arbeidstakernes sikkerhet blir unødig satt i fare. Silkwood slår alarm og tar kontakt med fagforeningen, som ser en gyllen muligheten for pressedekning. Arbeidet som varsler får også konsekvenser hos Silkwoods nærmeste, spesielt kjæresten Drew Stephens (Kurt Russell) og bestevenninnen Dolly Pelliker (Cher).

Utmerkelser

Filmen fikk god kritikk, spesielt for de tre hovedrollene. Silkwood ble nominert til fem Oscar-priser for beste kvinnelige hovedrolle (Streep), beste kvinnelige birolle (Cher), beste regi (Nichols), beste originalmanus (Ephron og Arlen) og beste filmklipp (Sam O'Steen). Cher vant en Golden Globe for sin rolletolkning. Silkwood har dukket opp på flere av det amerikanske filminstituttets lister. Den ligger på 66.-plass på listen «AFI's 100 Years…100 Cheers», en oversikt over de 100 mest inspirerende spillefilmene fra USA. Streeps rollefigur Karen Silkwood ble også kåret til filmhistoriens 47. beste helteskikkelse.
Clear Spring (Indiana)

Historie

Clear Spring ble opprettet i 1839. Samfunnet fikk sitt navn etter en kilde nær  den opprinnelige plasseringen.
Tina - Simply The Best

Tina - Simply The Best er et forrykende musikalsk show basert på Tina Turners musikk. Publikum får oppleve Christine Meyer som «The Queen of Rock’n’Roll», og med seg har hun et ensemble på åtte under ledelse av Geir Langslet, en av Norges mest meritterte kapellmestre
Valg på Nauru

Valg på Nauru skjer hvert tredje år, da det 18 personer store parlamentet velges. Parlamentet velger så presidenten blant sine medlemmer.

Valgsystem

På Nauru brukes et prioritetssystem, der de stemmeberettigede setter opp kandidater fra sin valgkrets etter sine prioriteter. En førsteprioritet er det samme som en stemme, andreprioritet er en halv stemme, tredjeprioritet er en tredelsstemme, osv. For eksempel, om det er 21 kandidater i en valgkrets, gjelder den siste stemmen som en 21-delsstemme.
For å stemme må man være naurisk statsborger, og på dagen 20 år eller eldre. For å stille som kandidat må man oppfylle disse kravene, samt levere en søknad med sin egen signatur, pluss minst to andre stemmeberettigede personers signaturer, minst 14 dager før valget.

Valget 23. oktober 2004

Da president Ludwig Scotty oppløste parlamentet 1. oktober 2004, ble neste valgdato satt til 23. oktober. På den tiden var hvorvidt dette valget var lovlig eller ikke fortsatt et omdiskutert tema, siden tidligere parlamentspresident Russell Kun hadde levert inn en appell mot presidentens – i hans syn – grunnlovsstridige handlinger til høyesterett. Hoveddommer Barry Connell avviste imidlertid klagen, så valget ble ansett som lovlig. Valgdagsmålinger var klart til Scottys fordel, fordi det i Ubenide ble arrangert valgkampsmøter der man kunne møte tidligere parlamentsmedlemmer og medlemmer av Scottys parti, Naoero Amo.
Valglokalene åpnet klokka 8:00 lokal tid (CET 21:00 (22. oktober)), og stengte igjen klokka 18:00 (CET 7:00 (23. oktober)). For første gang kunne også nauruere som befant seg i utlandet stemme. Valgskjemaer hadde blitt sendt ut til nauruere som befant seg i Australia, Ny-Zealand, Fiji, USA og Storbritannia.
Scottys regjering vant parlamentsvalgene med stort flertall. Mens den liberal-reformatiske regjeringa kunne beholde alle sine ni seter, mistet den konservative opposisjonen sju av sine ni seter. Dette gjorde at regjeringspartiet hadde et flertall på 16 mot to, den største parlamentsmajoriteten i Naurus historie. Valgobservatører fra Pacific Islands Forum og Samveldet erklærte at valget var fritt og rettferdig.
Presidentvalget i parlamentet fant sted 26. oktober 2004, og Ludwig Scotty ble gjenvalgt som president, da ingen stilte som motkandidat. Parlamentsformann ble Vassal Gadoengin. Da Gadoengin døde 16. desember, tok Valdon Dowiyogo over som formann.

Valget 3. mai 2003

Det nest siste parlamentsvalget fant sted 3. mai 2003, på grunn av det plutselige dødsfallet til daværende president Bernard Dowiyogo. Det nauriske folket valgte inn 18 representanter. Tre av disse var fra Naoero Amo, og de 15 andre var partiløse. Da de hadde valgt en parlamentsformann, stilte tre personer som presidentkandidat, Ludwig Scotty, Kinza Clodumar og Derog Gioura, som hadde vært fungerende president etter Dowiyogos død. Hver av kandidatene fikk seks stemmer hver, noe som førte til en uløselig disputt. Det ble en slutt på dette da Derog Gioura fikk hjerteinfarkt 20. mai, og trakk sitt kandidatur, og Scotty vant med ni stemmer mot Clodumars sju.
Myrnesset naturreservat

Myrnesset naturreservat ligger ved Soløyvatnet i Bodø kommune i Nordland. Naturreservatet har et areal på 220 dekar. Området er vernet for å bevare et variert myrkompleks fra lavlandsområdene i Nordland.
2. divisjon fotball for menn 1991

Opp- og nedrykk

Ett lag fra hver avdeling rykket opp til 1. divisjon. I de fleste avdelinger var dette avdelingsvinneren, men dersom dette var et andrelag (som i avdeling D og E) rykket beste ikke-andrelag fra samme avdeling opp i stedet. Dette fordi NFF ikke tillater andrelag å spille høyere enn andre divisjon.
De tre siste lagene i hver avdeling og de fire siste i avdeling F, totalt 19 lag, rykket ned til 3. divisjon.
Opprykk: Odd, Bærum, Vard, Os, Stjørdals/Blink og Bodø/Glimt
Amyntas IV av Makedonia

Liv

Amyntas var en sønn av kong Perdikkas III av Makedonia, født en gang rundt 365 f.Kr. Ved sin fars død i 359 f.Kr. ble han utropt som konge, men var samtidig kun et barn. Filip II ble hans lærer og regent, og den egentlige kongen. Det samme året som Filip II erklærte seg selv som konge av Makedonia, eksproprierte hans sin unge nevø.
Amyntas ble ikke bedømt som farlig nok til å være en trussel mot Filip. Faktisk ga Filip ham sin datter Kynane i ekteskap. Derimot da Filip II døde i 336 f.Kr. og hans sønn Aleksander III den store ble konge, like viljesterk som faren Filip, ville han ikke ha noe spørsmål om arverekkefølgen og fikk Amyntas øyeblikkelig henrettet.
Amyntas fikk en datter, Eurydike II av Makedonia, ble siden giftet bort til en fetter, Filip III Arrhidaios, en mentalt tilbakestående halvbror av Aleksander den store.
Sinia

Utseende

Middelsstore blåvinger uten stjerter på bakvingene. Hannens overside kan være blå med svarte flekker langs kanten, eller brun. Hunnen er brunlig, gjerne med metallisk skinn. Undersiden er grå med forholdsvis store, svarte flekker og et bånd av oransje flekker langs ytterkanten.

Levevis

Larvene lever på planter i erteblomstfamilien.

Utbredelse

Slekten er utbredt i det nordøstlige Asia.
Zunyi

Zunyi (forenklet kinesisk: 遵义; tradisjonell kinesisk: 遵義; pinyin: Zūnyì) er en kinesisk by på prefekturnivå i provinsen Guizhou i det sørlige Kina. Befolkningen innen bygrensene anslås (2004) til 401 000.
Zunyis befolkning er overveiende hankinesere, men også 36 minoritetsgrupper er representert, deriblant tujia-, miao- og gelaofolkene.
Zunyi er sentralt beliggende i det turistisk severdige området i det nordlige Guizhou, og en av de viktigste historiske og kulturelle sentrene i provinsen. 
Byen har fått mye industri: Metallurgi, kraftverk, bygningsmaterialer, matvareindustri. Byen er også blitt et kommunikasjonsknutepunkt.

Historie og turisme

Det kinesiske kommunistparti har byen på listen over sine «røde pilegrimsmål» ettersom byen var åsted for et viktig møte for Den røde armés polibyrå i revolusjonsårene, under «den lange marsjen» i januar 1935. Som møtested benyttet de byens katolske kirke, bygd i vakker lokal stil.
I 1953 omgjorde regjeringen kirken til et minnesmerke til Mao Zedongs ære, og man renoverte også det hus som han bodde i. Den stedlige katolse sogneprest, fader Xia, fikk som erstatning et stykke land med et hus på. Han ble senere kastet i fengsel. Etter 20 år ble han løslatt og i 1985 fullt rehabilitert, og i 1987 begynte han på byggingen av den nåværende (2004) kirke.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Rotvoll

Rotvoll er en bydel øst i Trondheim. 
En viktig institusjon i bydelen er Statoil forskningssenter etablert i 1991. Deler av lærerutdanningen ved NTNU, tidligere Høgskolen i Sør-Trøndelag, avdeling for Lærer- og Tolkeutdanning, ALT holdt til på Rotvoll til årsskiftet 2017/2018, da de flyttet til NTNUs campus på Kalvskinnet. I strandsonen finnes store våtmarksområder som er kjent for sitt rike fugleliv.

Øvre Rotvoll

På Øvre Rotvoll, som grovt sett omfatter områdene sør for Meråkerbanen, drives fortsatt jordbruk. En stor ny bydel er under planlegging på arealene sør for Rv706 og E6.

Steinerskolen, Det Økologiske Hus og Kristoffertunet

På Nedre Rotvoll ligger, ved siden av Høgskolen og Statoils forskningssenter, Steinerskolen på Rotvoll, Det Økologiske Hus og Kristoffertunet –  et bo og arbeidsfellesskap for psykisk utviklingshemmede, drevet på antroposofisk basis. Kristoffertunet driver et lite biodynamisk gårdsbruk, med drivhus og en grønnsakshage.
Rotvoll er også et stoppested på Meråkerbanen.
Eldrebølgen (TV-serie)

Gjensyn

I 2013 sendt NRK programmet På gjensyn med Eldrebølgen, der flere av deltakerne ble samlet på nytt. Turid Ågren var forhindret å delta på grunn av sykdom. Tre andre var gått bort.
Nizjnekamsk

Nizjnekamsk (russisk: Нижнека́мск, tatarisk-kyrillisk: Түбән Кама, tatarisk-latinsk: Tübän Kama) er en by i Republikken Tatarstan i Russland. Den ligger rundt 180 km øst for Kazan. Innbyggertall: 225 399 (folketelling 2002).
Den ble grunnlagt i 1961 som en bymessig bosetning kalt Nizjnekamskij, i forbindelse med byggingen av Nizjnekamskneftekhim petrokjemiske industrikompleks. Den fikk innvilget bystatus i 1966, under det nye navnet Nizjnekamsk. Den er fortsatt et viktig senter for den petrokjemiske industrien.
Regntunga skyar

«Regntunga skyar» er en svensk sang med melodi av Thore Ehrling og Eskil Eckert-Lundin samt tekst av Hasse Ekman.
Den ble fremført av Alice Babs og Adolf Jahr i filmen Swing it, Magistern (1940).
Alice Babs, Eckert-Lundins filmorkester spilte inn sangen 4. desember 1940. Den ble utgitt på 78-platen Sonora Swing 516.
Rackets under Sentralamerikanske og karibiske leker 1993

Rackets under Sentralamerikanske og karibiske leker 1993. Rackets var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var andre gangen som rackets var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Mexico ble beste nasjon med fem gullmedaljer foran Venezuela og Den dominikanske republikk med en hver.
A New Career in a New Town

Konsertversjoner

Det finnes ingen offisielle konsertopptak av sangen, men den ble ofte spilt under Reality Tour i 2003.
Ytre Arna Historielag

Ytre Arna Historielag er et historielag grunnlagt i 2004 i Ytre Arna.
Historielaget driver et lokalhistorisk museum med en permanent utstilling som heter 'Elvæ, fabrikken og folket' i Arna Næringspark i Ivar Aasgaardsveg 1 i Ytre Arna. Utstillingen er åpen for publikum lørdager og søndager. Her har de utstillinger basert på historien om Arne fabrikker som ble bygget rundt kraften fra Blindheimselven Elvæ, og som la grunnlaget for Ytre Arna. Museet er oppdelt i flere avdelinger eksempelvis næringsavdeling, apotekavdeling, musikkavdeling, skolestue, husflid m.m.

Museer i Arna

Arna Brannstasjon/De brannhistoriske samlinger – Espeland fangeleir – Gamle Vossebanen – Ytre Arna Historielag museum – Ådnatun museum
Tonny

Handling

Tonny har fått en skjev start i livet. Moren har verken tid eller evner til å ta seg av ham, hun drikker og får besøk av mannfolk. Hjemme blir han møtt med kulde, han blir forsømt og føler ensomhet. Han blir tatt hånd om av samfunnet og havner på skolehjem, og senere i fengsel.
NM i bandy for damer 2008

Det 25. Norgesmesterskapet i bandy for damer ble vunnet av Nordre Sande Idrettslag etter finaleseier 8-4 over Ready. Nordre Sande vant også seriespillet. Nordre Sandes Helle Lillejord ble kåret til årets spiller.
Profet

Profet (norrønt: prófeti, fra gresk: av pro- og phanai 'si') er en person eller budbringer som anses å kunne formidle og åpenbare et religiøst budskap fra en høyere makt, gudene eller den ene Gud. Profeter er kjente fra asiatisk religion og finnes nedskrevet i blant annet Det gamle testamente. Fra 1000-tallet f.Kr. er grupper av profeter som formidler orakel i ekstatisk tilstand kjent fra blant annet oldtidens Israel. Senere, ca. 700-tallet f.Kr. kjenner man til profeter som drev reformkampanjer, for eksempel mot de kanaaneiske innslagene i den israelske religionen. Blant disse finners Elia og Hosea. Flere av skriftene i Det gamle testamente er tilskrevet profeter. Profeter er også kjent fra oldtidens Egypt, Mari og i kanaaneisk religion.
Etter profetenes tid i oldtidens Israel opplevde rabbiene iblant det de kalte bat kol (hebraisk: בת קול), «Guds stemme» En slik «guddommelig eller guddommelig stemme proklamerte Guds vilje eller bedømmelse». var en slags inspirasjon som hadde avløst de profetiske åpenbaringene direkte fra Gud. At Jesus ved sin dåp hørte en stemme fra oven, var ut fra hans samtid ikke noe uvanlig. Den er «identifisert med Den hellige ånd, selv med Gud, men er vesenforskjellig fra profetene, skjønt disse snakker som medium for Den hellige ånd.»
Chukha

Chukha (tidligere Chhukha) er et av Bhutans 20 dzongkhag eller fylker.
Fylkeshovedstaden Phuentsholing ligger ved den eneste veien mellom India og vest-Bhutan.
Meterspor

Meterspor betegner innen jernbaneterminologi jernbanespor og sporveisspor som har en sporvidde på 1 000 mm (1 meter). Metersporet hører til gruppen av smalspor, som er mindre enn normalspor og bredspor. Det er en meget vanlig sporvidde på lokale jernbanelinjer eller lettbygde baner, og er billigere å anlegge enn normalspor. 
I dag finnes det ikke mye metersporet jernbane i Norge, men blant annet Gråkallbanen (trikken i Trondheim) har meterspor. Thamshavnbanen er også metersporet. I Danmark har sporvidden vært brukt på Bornholm, Frederikshavn-Skagen, Horsens-Tørring, Kolding-Egtved og på amtsbanene i Sønderjylland – her for å få lavere kostnader ved utbygging av baneanlegget. Meterspor bruker som en vanlig sporvidde i blant annet Øst-Afrika og India.
Mitchell Weiser

1. FC Köln

Weiser startet sin karriere i Köln sitt ungdomsakademi sesongen 2005-2006. Han spilte for en rekke av Köln's aldersbestemte lag, før han den 25. februar 2012 fikk sin debut for A-laget mot Bayer Leverkusen i en Bundesligakamp. Han ble dermed den yngste spilleren som har spilt for 1. FC Köln.

Bayern München

Den 1. juni 2012 signerte Weiser en treårskontrakt med Bayern München. Han fikk kun spille en cup-kamp for Bayern, før han ble lånt ut til 1. FC Kaiserslautern i perioden januar til juli 2013. Etter tilbakekomsten til Bayern München før 2013-2014 sesongen har Weiser spilt 4 kamper, 3 Bundesligakamper og en Champions Leaguekamp.